Extreu les principals categories d'aquest text:
Francesca Casaponsa Suñol   (Castellfollit de la Roca, 3 d'abril de 1906 – la Bisbal d'Empordà, 1990) va ser la primera col·legiada de Girona que exercí com a metgessa de família en el medi rural. Formada a la Universitat de Barcelona (1925-1931), es va especialitzar en Ginecologia i Obstetrícia. Va exercir a Igualada durant un temps, però la Guerra Civil la va empènyer a traslladar-se a la Bisbal d'Empordà, on va exercir com a metgessa de poble la resta de la seva carrera professional. Era filla de Dolors Suñol i Mañé, natural de Teià, una de les primeres llevadores diplomades a la Universitat de Barcelona, i Miquel Casaponsa Batlle, natural de Castellfollit de la Roca. Inicia l’ensenyament bàsic a les Carmelites de Ripoll. Els estudis secundaris els fa amb professors particulars i permisos especials perquè al Ripoll de l’època aquests estudis es reserven exclusivament als nois. Als 16 anys, ja orfe de mare, es trasllada a Barcelona per acabar el batxillerat i, posteriorment, estudiar la carrera de Medicina. Estudia a la Universitat de Barcelona en el període entre 1925 i 1931 sota el mestratge dels doctors Nubiola, Pi Sunyer, Pedro Pons, Trias Pujol i Ferrer Cajigal, amb cent cinc alumnes masculins i les futures doctores Cardona González, Llaberia Sais, Valls Gili i De Palma Delgado. S’especialitza en Ginecologia i Obstetrícia, tot i que també obté la titulació de practicant. A més, estudia alemany, fa guàrdies a domicili, es dedica a l’estudi de la tuberculosi i la lluita contra la mortalitat infantil, i col·labora estretament amb els doctors Conill i Nubiola. Tan sols un any després d'haver obtingut la titulació, obre un consultori a Igualada. La seva expertesa, sobretot en ginecologia, obstetrícia i pediatria, és decisiva per a l’èxit en el seu exercici professional. Es casa amb el seu antic company de facultat, el cardiòleg Josep Solé i Xarpell, i es trasllada a treballar a Solsona. Al cap d’un any de casada, Francesca Casaponsa té la seva primera filla. Dos anys més tard, en ple conflicte civil i embarassada de set mesos, perd el marit, afusellat per deserció el juny del 1938. La por l'obliga a fugir cap a la Bisbal d'Empordà, on ocupa una consulta vacant de metgessa. L’any 1941 es casa amb Enric Nadal i Anglada, amb qui troba un gran suport, i tenen dos fills més. Ser metgessa de la Bisbal l’obliga a fer diverses interinitats als pobles dels voltants i una oposició a Madrid. Llavors les dones no es tenien en consideració —en els formularis per opositar només hi havia el «Don»— i la doctora Casaponsa, una de les primeres dones en optar a la plaça de metge titular, supera la prova. Del gener al setembre de l’any 1941 i de l’octubre del 1943 a l’agost del 1945 és interina del partit mèdic de la Bisbal. Fins a l’any 1950, acumula la Bisbal i el partit de Corçà amb els agregats de Casavells, Monells i Castell d’Empordà. El 1952, com que no pot optar a la Bisbal, obté la plaça definitiva a Cruïlles–Sant Sadurní, a prop d'on viu, i s’hi està com a propietària fins a la seva jubilació.
Francesca Casaponsa Suñol : persona, Castellfollit de la Roca : Entitat_Geopolítica, Girona : Entitat_Geopolítica, Universitat de Barcelona : educació, Igualada : Entitat_Geopolítica, Guerra Civil : conflicte, Dolors Suñol i Mañé : persona, Teià : Entitat_Geopolítica, Miquel Casaponsa Batlle : persona, Ripoll : Entitat_Geopolítica, Barcelona : Entitat_Geopolítica, Nubiola : estudiós/científic, Pi Sunyer : persona, Pedro Pons : persona, Trias Pujol : persona, Ferrer Cajigal : persona, Cardona González : persona, Llaberia Sais : persona, Valls Gili : persona, De Palma Delgado : persona, Conill : persona, Josep Solé i Xarpell : persona, Solsona : Entitat_Geopolítica, Francesca Casaponsa : persona, la Bisbal d'Empordà : Entitat_Geopolítica, Carmelites : educació, Enric Nadal i Anglada : persona, la Bisbal : Entitat_Geopolítica, Madrid : Entitat_Geopolítica, Casaponsa : persona, Corçà : Entitat_Geopolítica, Casavells : Entitat_Geopolítica, Monells : Entitat_Geopolítica, Castell d’Empordà : Entitat_Geopolítica, Cruïlles–Sant Sadurní : Entitat_Geopolítica